“Ichki ishlar idoralari tomonidan giyohvandlik vositalari, psixotrop moddalar va prekursorlar saqlanadigan obyekt hamda xonalarning texnik mustahkamligi va qoʻriqlash-yongʻinga qarshi signalizatsiya moslamalari bilan jihozlanganligi holati ustidan nazoratni amalga oshirish tartibi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2017-06-29)

Oʻzbekiston Respublikasi “Ichki ishlar organlari toʻgʻrisida”gi Qonuni, Oʻzbekiston Respublikasi Prezidentining 2017-yil 10-apreldagi PF-5005-son “Ichki ishlar organlarining faoliyati samaradorligini tubdan oshirish, jamoat tartibini, fuqarolar huquqlari, erkinliklari va qonuniy manfaatlarini ishonchli himoya qilishni taʼminlashda ularning masʼuliyatini kuchaytirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi ichki ishlar vazirining 2009-yil 4-oktabrdagi 75-son “Ichki ishlar idoralari tomonidan giyohvandlik vositalari, psixotrop moddalar va prekursorlar saqlanadigan obyekt hamda xonalarning texnik mustahkamligi va qoʻriqlash-yongʻinga qarshi signalizatsiya moslamalari bilan jihozlanganligi holati ustidan nazoratni amalga oshirish tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 2041, 2009-yil 16-noyabr) (Oʻzbekiston Respublikasi qonun hujjatlari toʻplami, 2009-y., 47-son, 508-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq nomidagi va 1-bandidagi “Ichki ishlar idoralari” degan soʻzlar “Ichki ishlar organlari” degan soʻzlar bilan almashtirilsin. 2. Nizomda: a) nomidagi “Ichki ishlar idoralari” degan soʻzlar “Ichki ishlar organlari” degan soʻzlar bilan almashtirilsin; b) muqaddimaning birinchi xatboshisidagi, 9-bandning birinchi xatboshisidagi, 10-bandning birinchi xatboshisidagi “ichki ishlar idoralari” degan soʻzlar “ichki ishlar organlari” degan soʻzlar bilan almashtirilsin; v) 4-banddagi “ichki ishlar idoralari” va “sogʻliqni saqlash idoralari” degan soʻzlar tegishlicha “ichki ishlar organlari” va “sogʻliqni saqlash organlari” degan soʻzlar bilan almashtirilsin; g) 6-banddagi “ichki ishlar idoralarining” va “ichki ishlar idoralari” degan soʻzlar tegishlicha “ichki ishlar organlarining” va “ichki ishlar organlari” degan soʻzlar bilan almashtirilsin; d) 7-band va 1-ilova oʻz kuchini yoʻqotgan deb hisoblansin; e) 8-banddagi “sogʻliqni saqlash idoralari” degan soʻzlar “sogʻliqni saqlash organlari” degan soʻzlar bilan almashtirilsin; j) 12-bandning uchinchi xatboshisi quyidagi tahrirda bayon etilsin: “Tekshiruv natijalari boʻyicha ichki ishlar organlari tomonidan yuridik shaxslarga aniqlangan qoidabuzarliklarni bartaraf etish toʻgʻrisida bajarilishi majburiy boʻlgan koʻrsatmalar berilishi mumkin. Yuridik shaxslar tomonidan ushbu koʻrsatmalar ustidan shikoyat keltirilishi ularning bajarilishini toʻxtatib qoʻymaydi, shikoyatlar sudga berilgan hollar bundan mustasno”; z) 13-banddagi va 14-bandning birinchi xatboshidagi “ichki ishlar idorasi” degan soʻzlar “ichki ishlar organi” degan soʻzlar bilan almashtirilsin; i) 15-banddagi “ichki ishlar idoralarining” degan soʻzlar “ichki ishlar organlarining” degan soʻzlar bilan almashtirilsin. 3. Nizomning 2-ilovasi mazkur oʻzgartirishlarning ilovasiga muvofiq tahrirda bayon etilsin. 4. Mazkur oʻzgartirishlar Oʻzbekiston Respublikasi Sogʻliqni saqlash vazirligi bilan kelishilgan.